ബഹിരാകാശം കണ്ട് തിരിച്ചെത്തിയത് 90ാം വയസ്സില് ലോകത്തെ ഏറ്റവും പ്രായം കൂടിയ ബഹിരാകാശ യാത്രികനായി ചരിത്രം കുറിച്ച് വില്യം ഷാട്നര് സ്റ്റാര്ട്രക്ക് പരമ്ബരയില് ക്യാപ്റ്റന് ക്ലാര്ക്ക് നടത്തിയ യാത്ര ഇപ്പോള് ജീവിതത്തിലും യാഥാര്ഥ്യം ന്യൂയോര്ക്ക് : ലോകത്തെ ഏറ്റവും പ്രായം കൂടിയ ബഹിരാകാശ യാത്രികനായി ചരിത്രം കുറിച്ച് വില്യം ഷാട്നര്. അമേരിക്കന് ടി വി പരമ്ബരയിലൂടെ ലോകപ്രശസ്തനായ താരം 90ാം വയസ്സിലാണ് ബഹിരാകാശ യാത്ര നടത്തി തിരിച്ചെത്തിയിരിക്കുന്നത്. ഇന്നലെയാണ് ചരിത്രം തിരുത്തിയ ബഹിരാകാശയാത്ര നടത്തിയത്. രാത്രി 8.30ന് ടെക്സസിലെ വാന്ഹോണില് നിന്ന് ബ്ലൂ ഒറിജിന് കമ്ബനിയുടെ പേടകമായ ന്യൂ ഷെപാര്ഡ് നടത്തിയ സബ് ഓര്ബിറ്റല് യാത്രയിലാണ് ഷാട്നര് ബഹിരാകാശത്തെത്തിയത്. അരമണിക്കൂര് നീണ്ട യാത്രയ്ക്കൊടുവില് തിരിച്ചുഭൂമിയിലെത്തിയതോടെ ലോകത്തെ ഏറ്റവും പ്രായമുള്ള ബഹിരാകാശയാത്രികനെന്ന റെക്കോര്ഡ് ഷാട്നര് സ്വന്തമാക്കി. 1960 കാലഘട്ടത്തിലെ സയന്സ് ഫിക്ഷന് ക്ലാസിക് ടിവി പരമ്ബര സ്റ്റാര്ട്രെക്കിലെ ക്യാപ്റ്റന് കിര്ക്കിന്റെ വേഷമാണ് നടന് വില്യം ഷാട്നറെ ലോകപ്രശസ്തനാക്കിയത്. പരമ്ബരയില് ബഹിരാകാശത്ത് അങ്ങോളമിങ്ങോളം ക്യാപ്റ്റന് കിര്ക്ക് സഞ്ചരിച്ചു. ആ യാത്ര ഇപ്പോള് യഥാര്ത്ഥ ജീവിതത്തിലും സംഭവിച്ചിരിക്കുകയാണ്. ഷാറ്റ്നര്ക്കൊപ്പം നാസ എന്ജിനീയര് ക്രിസ് ബോഷ്വാസിന്, സംരംഭകനായ ഗ്ലെന് ജി വ്രൈസ്, ബ്ലൂ ഒറിജിന് വൈസ് പ്രസിഡന്റ് ഓഡ്രി പവേഴ്സ് എന്നിവരുമുണ്ടായിരുന്നു. 60 അടി പൊക്കമുള്ള ന്യൂ ഷെപാഡ് പേടകം 100 കിലോമീറ്റര് ഉയരത്തിലുള്ള, ബഹിരാകാശത്തിന്റെ പരമ്ബരാഗത അതിര്ത്തി കടന്നു പോയി. ജൂലൈ 20ന് ആണ് ബ്ലൂ ഒറിജിന് ആദ്യത്തെ ബഹിരാകാശ യാത്ര നടത്തിയത്. ജെഫ് ബെസോസും ഉള്പ്പെട്ട യാത്രാസംഘത്തിലെ അംഗമായിരുന്ന വാലി ഫങ്ക് 82 അതോടെ ബഹിരാകാശത്തെത്തുന്ന ഏറ്റവും പ്രായം കൂടിയ വ്യക്തിയായിരുന്നു. ഈ റെക്കോര്ഡാണ് ഇപ്പോള് തിരുത്തപ്പെട്ടത്. പ്രതിയോഗികളായ വെര്ജിന് ഗലാറ്റിക്, സ്പേസ് എക്സ് എന്നീ കമ്ബനികളുമായി മത്സരത്തിലാണ് ബ്ലൂ ഒറിജന്. Tags